google/wiki40b huggingface dataset:
Royal League 2005/2006

Royal League 2005/2006 ble arrangert av av de nordiske fotballforbundene. Turneringen begynte i november og ble avsluttet i mai. De 4 beste klubbene fra seriene i Norge, Sverige og Danmark deltok. Norge stilte med lagene Lillestrøm, Lyn, Start og Vålerenga. De 12 lagene ble delt opp i 3 innledende grupper. Nummer 1 og 2 fra hvert land ble plassert i samme gruppe som nummer 3 og 4 fra de andre landene. Nummer 1 og 2 fra gruppespillene pluss det to beste 3'erne gikk videre til sluttspillet.
Omsetningsavgift

Omsetningsavgift (forkortet OMS) er en avgift på omsetning av varer og tjenester. Den beregnes vanligvis som en prosentsats av varens eller tjenestens verdi.

Omsetningsavgift i Norge

Allmenn omsetningsavgift ble innført i Norge i 1935. I 1970 ble omsetningsavgiften avløst av merverdiavgift (MOMS). Omsetningsavgiften ble opprinnelig beregnet på hvert omsetningsledd, og var kumulativ. Samlet avgift var altså avhengig av antall omsetningsledd fra produsent til forbruker. Fra 1. september 1940 ble avgiften endret til en sisteleddsavgift.
Omsetningsavgift spesielt vedtatt ved lov for enkelte navngitte vareslag (f.eks. sukker) fantes i Norge før 1935, og eksisterer fremdeles etter 1970.

Omsetningsavgift på landbruksvarer

På melk, egg, kjøtt, korn og pelsdyrskinn er det en omsetningsavgift som innkreves av slakteri, meieriselskap, eggpakkeri eller auksjonsfirma for pelsskinn og som tar i mot varer for salg eller videre foredling fra den som har produsert varen. Omsetningsavgiften disponeres av Omsetningsrådet for å fremme omsetningen av de respektive varene.
Asker Aliens

2014/2015

Aliens har rekorden for flest poeng i én kamp i gruppespillet. De slo Kristiansand Pirates 142-62 14. januar 2007. Asker Aliens-spilleren Espen Stien har rekorden for flest antall poeng på en kamp med 57 mot Bærum Basket.
Sesongen 2014-2015 er Asker Aliens regnet som favoritter til å vinne nok et sluttspill. Med flere av ligaens beste spillere, og ellers en sterk og ung stall, er dette et lag som kan prege BLNO i fremtiden også.
Siste oppdatering: 24. oktober 2014
VM i beachhåndball 2006

VM i beachhåndball 2006 ble arrangert fra 15. til 19. november 2006 i Rio de Janeiro i Brasil. 
VM var felles for kvinner og herrer, og 10 lag deltok i hver klasse.
Hosmaeus

Utseende

Middelsstore, slanke, ensfarget mørkt metallisk fargede trebukker. Antennene er litt lengre enn kroppen, noe fortykkede mot spissen. Hodet er ikke påfallende snuteformet forlenget. Pronotum er avrundet sekskantet sett ovenfra. Dekkvingene er nokså jevnbrede. Beina er tynne, men lårene noe klubbeformede.

Levevis

Larvene utvikler seg i ved av løvtrær.

Utbredelse

Slekten er kjent fra Tanzania, den Demokratiske Republikken Kongo og Kamerun.
Elling (navn)

Etymologi

Elling er en variant av Erling, som har opprinnelse i det norrøne navnet Erlingr. Dette navnet er sammensatt av jarl, «fornem, edel mann eller kriger, jarl», og endelsen -ingr, som betyr «sønn, etterkommer», «tilhører» eller «kommer fra».
Navnet har antakelig ikke noen relasjon til det danske ordet for andunge, ælling, men merk at det gammeldanske tilnavnet Ellyng betød «andunge».

Annen bruk av navnet

Se Elling.
Sportsklubben Sterling

Historie

Sterling ble stiftet 23. juni 1919 etter initiativ av Dagfinn Pettersen, Jens Hansen og Henry Johansen. Klubben ble tatt opp i Norges Fotballforbund i 1921, men gikk i 1925 over i Arbeidernes Idrettsforbund. Klubben ble AIF-mester i fotball i 1933 og var tapende finalist i 1929. Klubben vant kretsmesterskapet for AIF-klubber sju ganger. I 1935 vant Sterling det første arbeidermesterskapet i bandy.
Tidligere ordfører i Oslo, Albert Nordengen, var medlem av klubben. Det samme var motstandsmannen Rolf Wickstrøm.
Midtre Bolærne

Midtre Bolærne, også kjent som Mellom Bolæren, er den største øya i øygruppa Bolærne øst for Nøtterøy i Færder kommune. Midtre Bolærne har et areal på 1,076 km². Det høyeste punktet på øya er Ravneberget på 39 meter over havet.
Midtre Bolærne eies av Færder kommune. Den er den mest naturprega av øyene i øygruppa, og har blant annet frodig edelløvskog og karrig fjellfuruskog. 
Eldste dokumenterte bosetning er fra 1657. Rundt 1840 bygde grev Peder Anker Wedel Jarlsberg Grevestuen, ei av Norges eldste jakthytter. Øya ble ekspropriert av Forsvaret i 1916. Alle sivile måtte flytte. Under den militære perioden ble øya brukt som øvingsområde, blant annet med skytebane.  
På øyas sørvestkyst er det en gravplass for russiske krigsfanger fra andre verdenskrig. På østkysten ligger selve fangeleiren. På Salåsen i øst, på Ravneberget i vest, samt på et sted nord for midten av øya er det gravrøyser fra bronsealderen/jernalderen.
Ved Jensesundet i nordvest har Mellem-Bolærens venner restaurert to skjærgårdssmåbruk. Langs hele øya er det merka kyststi.
Midtre Bolærne ligger i Færder nasjonalpark.
Latteryoga

Latteryoga (Hasyayoga) er en praksis som involverer langvarig frivillig latter. Latteryoga er basert på troen på at frivillig latter gir de samme fysiologiske og psykologiske fordelene som spontan latter. Latteryoga foregår i grupper, med øyekontakt og lekenhet mellom deltakerne. Tvunget latter blir så til ekte og smittende latter. Øvelsene involverer ikke humor eller komedie.
Latteryoga ble populært som en øvelse utviklet av indiske legen Madan Kataria, som skrev om praksisen i boka Laugh For No Reason fra 2002.
Brev fra en ukjent kvinne

Handling

Stefan Brand, engang en feiret musiker, kommer hjem en natt fra en rangel og finner et brev. Innholdet av brevet ruller opp den tragiske historien om den unge piken Lisa som elsket ham gjennom hele sin ungdom uten at han visste det, som han senere møtte og kom til å elske, men som han glemte igjen. Først av dette brevet får Stefan vite hvem hun var, og at hun fikk en sønn med ham, og at sønnen nå er død. Brevet skrev Lisa døende og en etterskrift fra sykehuset meddeler at hun også er død.
Dane DeHaan

Karriere

DeHaan er mest kjent for å spille hovedrollen Andrew Detmer i filmen Chronicle (2012), 
og har en birolle i dramafilmen Lawless (2012). Han har også spilt en større gjesterolle i TV-serien In Treatment, samt en noe mindre en i True Blood. Han spilte i 2013 mot blant andre Daniel Radcliffe, Ben Foster og Elizabeth Olsen i den biografiske dramafilmen Kill Your Darlings.
DeHaan ble i desember 2012 klar for å spille Harry Osborn i The Amazing Spider-Man 2 (2014), og overtok dermed rollen etter James Franco, som hadde den i de originale Spider-Man-filmene.

Personlig liv

DeHaan er utdannet ved Emmaus High School i Emmaus, Pennsylvania og University of North Carolina School of the Arts. Foreldrene heter Jeff og Cynthia, og han har en søster som heter Meghann Carl. DeHaan har vært i et forhold med skuespillerinnen Anna Wood siden 2006.
Fuglane

Handling

Mattis lever i en forutsigbar tosomhet sammen med søsteren Hege. De har lite penger. Hege strikker kofter og gensere for å skaffe mat i huset. Mattis gjør også noen forsøk på å arbeide som slåttekar, men arbeidet går i stå for ham. Mattis oppdager rugda som trekker over hustaket og tolker dette som et slags tegn på at noe kommer til å skje. Han identifiserer seg med rugda. Likeledes tolker han et lynnedslag i et tre utenfor huset som et varsel. Tretoppene har Mattis kalt for Mattis-og-Hege.
Etterhvert bestemmer Mattis seg for å forsøke å gjøre nytte for seg som fergemann. Han skal ro folk over vannet i bygda der han bor. Det dukker ikke opp mange passasjerer. Den eneste er Jørgen, en mann som skal forsøke å finne jobb som tømmerhogger i området. Jørgen får husrom hos Mattis og Hege, og hun og Jørgen blir etterhvert kjærester. Dermed er ikke Mattis lenger alene om kjærligheten og oppmerksomheten fra Hege. Han føler at det skjer forandringer, både i forholdet til søsteren og i hans eget sinn. Noe må gjøres...

Mottagelse

Boka regnes som et av Vesaas´ hovedverk, og var representert i verket Norges nasjonallitteratur fra 1968 som én av 32 romaner.
Store resess

Store resess eller recess (dansk Den Store Reces) er en samling av rettsregler (lover) som ble utgitt av kong Christian IV av Danmark-Norge i 1643.
Samlingen inneholdt rettsregler som kongen tidligere hadde utgitt separat i enkeltbrev. Den er dermed som en liten lovbok. Samlingen inneholdt for en stor del regler som bare gjaldt for Danmark, men også noen som bare gjaldt for Norge.
Store resess er en av hovedkildene til Christian Vs danske lov.
Det fantes også en samling kalt Lille resess, som ble utgitt i 1615.
Ben 10: Destroy All Aliens

Ben 10: Destroy All Aliens er en 3D Ben 10 film basert på den opprinelige serien. Den ble av Cartoon Network Asia, og den første filmen som ble sendt utenfor USA først. Den ble sendt i Asia 11. mars 2012, mens i USA kom den 23. mars 2012. I norge hadde den kinopremiere 13. mars 2012, men den ble først sendt på TV 6. april 2012. Filmen handler ti år gamle Ben som ikke vil på skolen, men møter på sin klokkes skaper Azmuth som har blitt den Onde Kjempa, og Ben må finne faren før han dreper han fordi han tror at sønnen er dø, og at den Onde Kjempa drepte han. Denne filmen inneholder mange av Bens originale romvesener, men Kjempa er tegnet etter AF/UA stilen. På engelsk versjonen har romvesene stemmene fra den opprinnelige serien, men i Norge ble stemmene gitt av AF/UA stemmeskuespillerne.
Let's Dance (David Bowie-album)

Singler

Singelen og tittelsporet «Let’s Dance» ble gitt ut i forkant av albumutgivelsen med en ny versjon av sommer-hiten fra 1982 «Cat People (Putting Out Fire)» som B-side. Singelen gikk rett til topps på de store utenlandske hitlistene og toppet også den hjemlige VG-lista i fem uker. «China Girl» og «Shake It» kom ut en måned etter albumet og fikk også en god mottakelse på listene. I tillegg kom «Modern Love» ut med en konsert-versjon av sangen på B-siden om høsten og «Without You» ble gitt ut med en begrenset geografisk spredning.

Andre utgivelser

Albumet ble første gang reutgitt i 1995 på Virgin Records med Bowie/Queen sangen «Under Pressure» som ekstraspor. Siden ble den gitt ut i 1999 på EMI uten ekstraspor.
Taison

Landslaget

Han ble tatt ut i Brasils tropp til VM i fotball 2018 i Russland.
The House of Blue Light

Ny-utgivelse

En ny-utgivelse med remaster av albumet kom i 1999 med samme titler som originalutgivelsen og uten andre endringer.
Trichiasis

'Trichiasis (fra lat. – hår) er en øyelidelse hvor øyenvippene vender inn mot øyet, og irriterer dette ved å skrape mot det ved øyenlokksbevegelser.

Etiologi og patogenese

Trichiasis kan oppstå enten ved entropion eller ved at øyenvippene vokser i feil retning (medfødt, traume). Irritasjonen fører i første omgang til en konjunktivitt og/eller er keratitt. Ved langvarig irritasjon kan øyet få en epitelskade.

Behandling

Er enten fjerning av øyenvippene, eller operasjon for entropion.
Sko

Sko er et lavt fottøy med såle av et fast materiale og et lettere overstykke som omslutter det meste av foten. Til forskjell fra tøfler og enkle sandaler blir sko vanligvis festet med snøring, remmer eller spenner. Sko skiller seg fra støvler ved at sko ikke når særlig høyere enn ankelen. Sålen er ofte av tykt lær, av tre, gummi eller plast, og overstykket av mykere lær, tekstil eller kunstmaterialer. Mange sko er bygd opp med en tå- og en hæl-kappe. Sko skal gi føttene støtte og et fast grep på forskjellig slags underlag når en står, går, løper eller klatrer, men også beskytte dem mot støt og holde dem tørre og varme. Sko brukes i likhet med annen bekledning dessuten som personlig pynt og for å markere sosial posisjon eller rolle.
Ordet sko kan også bli brukt om forskjellige gjenstander som likner på hvordan sko fungerer eller er utformet, for eksempel kabelsko, hestesko, doppsko og bremsesko.
Admiral Carl Hammerichs minnelegat

Admiral Carl Hammerichs minnelegat er et stipend som deles ut av Fondet for dansk-norsk samarbeid som en hedersgave til personer «som i sitt virke bidrar eller har bidratt til økt forståelse og samarbeid mellom Danmark og Norge på kulturelle eller andre områder».
Stipendet er på 50.000 kr og er innstiftet til minne om den danske admiral Carl Hammerich. Han stiftet Norgeshjælpen under andre verdenskrig sammen med sin kone, Borghild Hammerich. Etter krigen var det 13 millioner kr tilbake fra innsamlingen. Disse pengene ble tilført Fondet for dansk-norsk samarbeid ved stiftelsen 1. mars 1946. Carl Hammerich ble arrestert av tyskerne ved slutten av krigen og omkom 21. mars 1945 under bombingen av Gestapos hovedkvarter i København.
Trogiidae

Utseende

Trogiidae er små, blekt brunlige, nesten helt vingeløse støvlus med slanke bein. Føttene er tre-leddete. Kroppen er trinn og mer eller mindre pæreformet. Hodet er stort og bredt med utstående, runde fasettøyne, antennene lange og tynne. Punktøyne mangler. Beina er foholdsvis korte, leggen og foten på bakbeinet er høyst så lange som bakkroppen. Føttenes klør har ikke noen tann.
Vingene er redusert til små knapper.

Levevis

Noen arter lever utendørs, blant annet på barken av trær, andre finnes helst innendørs der de lever av ulike slags dødt organisk materiale.

Skadedyr

Noen av disse artene finnes ofte på lagrede matvarer, dersom disse blir lagret fuktig. Ved angrep av støvlus er det sannsynlig av matvarene først har vært angrepet av sopper på grunn av fuktig lagring.
De kan også gjøre stor skade i insektsamlinger.

Utbredelse

Noen av artene er spredt med mennesker over hele Jorden. I Europa (i politisk, ikke geografisk, forstand) forekommer det 19 arter, men mange av disse bare på Kanariøyene.
Glacis

Spor i navn

I Fredrikstads bydel Cicignon ligger Glacisgaten. Det er en kort gate, anlagt på det tidligere Cicignon forts glacis. Dette fortet lå tvers over for Gamlebyen og var sammen med denne en del av Fredrikstads fortifikasjoner. Samme navn finnes i Oslo, hvor Glacisgata ble opparbeidet i 1840-årene på Akershus festnings gamle glacis etter at festningens ytre voller ble nedlagt.
Pittsburgh erkeeparki

Historie

Paven opprettet i 1924 et apostolisk eksarkat for rutensk-katolske emigranter og eksilanter i USA. Etter andre verdenskrig ble den rutensk-katolske kirken forbudt i Sovjetunionen, og det amerikanske eksarkatet var dermed kirkens eneste jurisdiksjon. Det ble derfor i 1963 opphøyet til Pittsburgh eparki, samtidig med opprettelsen av et ytterligere eparki med sete i Passaic. 1969 ble eparkiet på nytt opphøyet, og ble under navnet Munhall erkeeparki metropolitanbispedømme for Passaic og det nygrunnlagte eparkiet Parma. Navnet ble igjen endret til Pittsburgh erkeeparki i 1977.
Fattigdomsgrense

Fattigdomsgrensen er det minste inntektsnivået som anses nødvendig for å oppnå en tilstrekkelig levestandard i et gitt land. Med andre ord er det betegnelsen på inntektsnivået der grensen går mellom å ha råd til å kjøpe alle ressursene som kreves for å overleve eller ikke. Folk som har en inntekt under fattigdomsgrensen har per definisjon ingen disponibel inntekt. I likhet med definisjonen av fattigdom er den offisielle eller vanlige forståelsen av fattigdomsgrensen i praksis betydelig høyere i utviklede land enn i utviklingsland.
Hvor denne grensen går er et omdiskutert emne, men en vanlig internasjonal definisjon på ekstrem fattigdom er å leve på under én amerikansk dollar om dagen, eller nærmere bestemt 1,08 USD justert etter kjøpekraftspariteten i 1993. I 2008 økte Verdensbanken grensen til 1,25 USD, etter kjøpekraftspariteten i 2005.
Fastsettelsen av fattigdomsgrensen gjøres vanligvis ved å finne de samlede kostnadene for alle essensielle ressurser som et gjennomsnittlig, voksent menneske forbruker på ett år. Denne tilnærmingen er behovsbasert siden en vurdering gis ut fra det minste utgiftsnivået som er krevd for å opprettholde et tålelig liv. Dette var det opprinnelige grunnlaget for fattigdomsgrensen i USA, som ble beregnet på en forenklet måte for å ta utgangspunkt utelukkende i matkostnader og blir oppdatert hvert år. I utviklingsland er boligkostnader vanligvis de dyreste av disse ressursene. Økonomer i slike land følger derfor nøye med på eiendomsmarkedet og boligprisene på grunn av deres sterke påvirkning på fattigdomsgrensen.
Individuelle faktorer brukes ofte til å gjøre rede for ulike forhold, for eksempel om man er forelder, eldre, et barn, gift etc. Fattigdomsgrensen kan bli justert hvert år. 
Fattigdomsgrensen er nyttig som et økonomisk verktøy til å måle folks levestandard med og vurdere sosioøkonomiske reformer slik som velferd og arbeidsledighetsforsikring, som et ledd i fattigdomsbekjempelse verden over.
Crime Inc.

Crime Inc. er en britisk dokumentarserie fra 1984 som omhandler den amerikanske mafiaen. Crimes Inc. regnes som den første serien som satte mafiaens forbryterske liv inn i en sammenheng og som viste dens utvikling på 1900-tallet. Den ble produsert og skrevet av Martin Short og regissert av Ian Stuttard. I tre år reiste Short på kryss og tvers i USA for å drive forskning omkring mafiaens forgreninger, og analysere organisasjonens innvirkning på det amerikanske samfunn. Med seg hadde han en detektiv fra Scotland Yard, to erfarne filmregissører og et filmmannskap.
Serien ble sendt på NRK vinteren 1985 under tittelen «Mafiaen A/S». De norske kommentarene var ved Ole Christian Lagesen.

Om serien

Crime Inc. ble godt mottatt av den britiske pressen. The Observer kåret den til den beste dokumentarserien for 1984.
Maltas senat

Valg

Valg til Den lovgivende forsamlingen skulle holdes hvert tredje år, mens valg til Senatet skulle holdes hvert sjette år. For valgene til begge kamre brukte man systemet med én enkelt overførbar stemme. Valg til Senatet fant sted i 1921, 1927 og 1932.

Medlemmer

Senatet bestod av syv valgte medlemmer og ti utnevnte medlemmer. De valgte medlemmene ble valgt fra to distrikter: Fire ble valgt fra det første og tre ble valgt fra det andre. De utnevnte medlemmene representerte fem kategorier: De geistlige, handelskammeret, Fagforeningsrådet (The Trade Union Council), adelen og de universitetsutdannede. De geistliges representanter ble nominert av erkebiskopen. Både de valgte og utnevnte medlemmene måtte være 35 år eller eldre.

Ledelse

Senatet skulle velge en president og visepresident blant medlemmene under dets første møte. Den lovgivende forsamlingens president og Senatets president skulle avgi en stemme ved stemmelikhet.

Uenighet mellom kamrene

Letter Patent inneholdt en viktig bestemmelse i tilfelle det skulle oppstå en uenighet mellom de to kamrene: Hvis Senatet avviste eller ikke lyktes i å vedta et lovforslag – eller vedtok det med endringer som Den lovgivende forsamlingen gikk imot – skulle lovforslaget anses som forkastet og skulle ikke framsettes på ny under den samme sesjonen. Hvis resultatet ble det samme i den påfølgende sesjonen, hadde guvernøren tre alternativer: Han kunne sammenkalle et felles møte mellom de to kamrene, oppløse Den lovgivende forsamlingen eller oppløse begge kamrene samtidig. Hvis situasjonen ble den samme selv etter oppløsningen, kunne guvernøren nok engang sammenkalle et felles møte mellom de to kamrene. Dersom lovforslaget ble godkjent av ⅔ av det samlede antallet medlemmer i begge kamre, ble det ansett som vedtatt.

Finanspolitiske lovforslag

Senatet hadde ingen myndighet til å endre finanspolitiske lovforslag (Money Bill) på noen som helst måte, skjønt det kunne foreslå endringer av et slikt lovforslag før det ble returnert til Den lovgivende forsamlingen. Sistnevnte godkjente eller avviste endringene og sendte dem tilbake Senatet for at det skulle godkjenne eller avvise dem.
Institut français d'archéologie orientale

Institut français d'archéologie orientale (IFAO) er et fransk institutt for arkeologisk forskning i Egypt, med sete i Kairo. Det dekker den samtlige tidsepoker i egyptisk historie. Instituttet er del av Centre national de la recherche scientifique (CNRS), som er direkte underlagt den franske forskningsminister. Utgravings- og forskningsfunn offentliggjøres i en rekke bøker og tidsskrifter.
Forskningsinstituttet ble grunnlag 28. desember 1880 som École française du Caire. I 1898 fikk det sitt nåværende navn.
Ambroise

Ambroise eller Ambrosius (virksom rundt 1190, død etter 1195) var en normannisk poet og kronikør av det tredje korstog, forfatter av et verk kalt L'Estoire de la guerre sainte, som i på franske rim beskrev hendelsene om Richard Coeur de Lion, Rikard Løvehjerte, som korsfarer. Diktet er kjent for ettertid kun gjennom et manuskript fra Vatikanet og var lenge ukjent for historikere.
Æren for å ha oppdaget manuskriptets verdi tilhører Gaston Paris, skjønt hans utgave fra 1897 ble delvis foregrepet av redaktørene av Monumenta Germaniae Historica, som utga en del utvalg i det 27 binds store verket Scriptores (1885). Ambroise fulgte Rikard I av England som ikkekjempende, og ikke usannsynlig som en hoffprest. Han snakker som et øyevitne av kongens gjøremål ved Messina, på Kyrpos, ved beleiringen av Akko, og i det avbrutte hærtoktet som fulgte erobringen av denne byen
Ambroise er overraskende nøyaktig i sin kronologi, skjønt han fullførte ikke sitt verk før 1195, noe som er åpenbart fra notater som han hadde gjort i løpet av sin pilegrimsreise. Han viser ingen større politisk innsikt enn hva vi kan forvente fra en i hans posisjon, men forholder seg til hva han har sett og hørt som en naiv livlighet som krever oppmerksomhet. Han er på ingen måte en nøytral kilde, han er partisk mot muslimene, mot franskmennene, og mot alle rivaler eller fiender av sin herre, blant annet den gruppe som støttet Konrad av Montferrat mot Guy av Lusignan. Han bør heller bedømmes som en biograf enn som en historiker av korstoget i dens bredere aspekter. Uansett er han en interessant hovedkilde for hendelsene i årene 1190-1192 i kongedømmet Jerusalem.
Itinerarium Regis Ricardi, en prosafortelling på latin om de samme hendelsene er åpenbart satt sammen av Richard, en kannik ved Holy Trinity i London, er tett knyttet til Ambroises dikt. Det ble tidligere sett på som en førstehåndsfortelling som Ambroise baserte sitt verk på, men det er en antagelse som nå ikke lenger kan opprettholdes.
Barrio Chino (San José)

Barrio Chino er et kineserkvarter i Costa Ricas hovedstad San José. Den befinner seg i sentrum av byen, mellom Avenida 2 og 14, og Calle 7 og 11. Den strekker seg 550 meter fra nord til sør, og har et samla areal på 8,2 km².
I motsetning til mange kineserkvarterer andre steder i verden, ble Barrio Chino i San José planlagt og ombygd med dette formålet, som en del av et vennskapsprosjekt mellom Costa Rica og Kina. Bygningsarbeidet starta i februar 2012, og den renoverte bydelen ble offisielt åpna 5. desember 2012. Prosjektet hadde en prislapp på om lag to millioner USD, hvorav Kina finansierte den ene halvparten og Costa Rica den andre. Hovedgata i bydelen, Calle 9, er kjent som Paseo de los Estudiantes, og ble i forbindelse med prosjektet gjort om til gågate.  I den nordlige enden av Paseo de los Estudiantes ble det satt opp en kinesisk portal som er 15 meter høy og 10 meter brei, og som kosta rundt 500 000 USD å konstruere.
Dei Nynorske Festspela

Dei Nynorske Festspela er en årlig mønstring av nynorskorientert kultur. Alt fra litteratur og nynorskhistorie til musikk og billedkunst er representert. 
Festspillene ble første gang arrangert i august 1992 under navnet Nynorsk Festspelveke. Siden 2000 har stiftelsen Nynorsk kultursentrum hatt ansvaret for arrangementet. Festspillene blir i dag holdt i Ivar Aasen-tunet og andre steder i Volda og Ørsta den siste uka i juni. Programmet består blant annet av opplesninger, litteratursamtaler, språkdebatter, prisutdelinger, konserter og kunstutstillinger.
Hvert år utnevner Dei Nynorske Festspela en dikter som opptrer flere ganger i løpet av festpilluka og en billedkunstner som stiller ut noen av sine verk. I de siste åra har blant annet Olaug Nilssen, Frode Grytten, Åse-Marie Nesse, Einar Økland og Marie Takvam vært festspilldiktere, mens Astrid Eidseth Rygh, Margreth Olin og Raymond Klæbo har vært festspillkunstnere.
Prisen Årets nynorskbrukar blir også delt ut under festspillene. Vinnere av denne prisen har vært Ringstabekk skole i Bærum, Martin Toft, redaktør for universitetsavisa Uniforum, den nynorske rappegruppa Side Brok, idrettsutøveren Kari Traa og forlagsredaktøren Guri Vesaas.
I 2006 markerte fastspillene også hundreårsjubileet til Noregs Mållag.
På världens tak

På världens tak er et musikkalbum med Vikingarna, utgitt i 1976. Dette er en nyutgave av albumet Det går som en dans 5.